கேள்வி: ஓட்டப்பிடாரம் என்பது என்ன?
பதில்: ஓட்டப்பிடாரம் (Ottapidaram) என்பது தமிழ்நாடு மாநிலத்தில், தூத்துக்குடி மாவட்டத்தின் ஒரு சிற்றூராட்சி ஆகும். இது இந்திய சுதந்திரத்திற்காகப் பாடுபட்ட “செக்கிழுத்த செம்மல்”, "கப்பலோட்டிய தமிழன்" என்று அழைக்கப்படும் சுதந்திரப் போராட்ட வீரர் வ. உ. சிதம்பரம்பிள்ளை பிறந்த ஊராகும். இது தூத்துக்குடி இருந்து 20 கிலோ மீட்டர் தூரத்தில் உள்ளது. கட்டபொம்மன் ஆண்ட பாஞ்சாலங்குறிச்சி இங்கிருந்து 2 கிலோமீட்டர் தூரத்தில் உள்ளது. ஓட்டப்பிடாரம் பஞ்சாயத்து தலைவர் அ. இளையராஜா ஆவார். ஓட்டப்பிடாரம் நகரம் முந்தைய திருநெல்வேலி மாவட்டம் (சென்னை மாகாணம்) ஒரு பகுதியாக இருந்தது.